cyanic-selkie/wikianc huggingface dataset:
สงครามโลกครั้งที่สอง
การพัฒนาเทคโนโลยีและรูปแบบการทำสงคราม
ระหว่างสงคราม อากาศยานยังคงดำรงบทบาทของตนทั้งในการลาดตระเวนสำรวจ เครื่องบินขับไล่ เครื่องบินทิ้งระเบิด และการสนับสนุนภาคพื้นดินมาจากสงครามโลกครั้งที่หนึ่ง ถึงแม้ว่าอากาศยานทั้งหลายจะได้รับการพัฒนาขึ้นเป็นอย่างมากแล้ว บทบาทที่สำคัญของอากาศยานอีกสองประการนอกเหนือจากที่ได้กล่าวมาแล้ว ได้แก่ การขนส่งทางอากาศ เป็นความสามารถที่จะเคลื่อนย้ายเสบียง เครื่องยุทธภัณฑ์และหน่วยทหารได้อย่างรวดเร็วตามลำดับความสำคัญ ถึงแม้ว่าจะยังมีปริมาณที่รองรับได้ต่ำอยู่ก็ตาม และการทิ้งระเบิดทางยุทธศาสตร์ ซึ่งเป็นการทิ้งระเบิดถล่มเป้าหมายพลเรือนด้วยความหวังที่จะทำลายอุตสาหกรรมและขวัญกำลังใจของข้าศึก อาวุธต่อสู้อากาศยานเองก็มีการพัฒนาขึ้นเช่นกัน รวมไปถึงอุปกรณ์ป้องกันภัยที่สำคัญ เช่น เรดาร์ และปืนใหญ่ต่อสู้อากาศยานที่ได้รับการพัฒนาเป็นอย่างสูง อย่างเช่น ปืนใหญ่ 88 มม. ของเยอรมนี อากาศยานเจตก็ปรากฏให้เห็นเป็นครั้งแรกในการออกปฏิบัติการจำนวนหนึ่งระหว่างสงครามโลกครั้งที่สอง และถึงแม้ว่าอากาศยานเจตจะถูกนำเข้าสู่สงครามในตอนปลาย และปรากฏให้เห็นเพียงจำนวนน้อย หมายความว่าพวกมันไม่มีผลกระทบต่อสงครามโดยตรงด้วยตัวเอง และจำนวนน้อยถูกพบเห็นในการบริการขนส่งขนาดใหญ่หลังจากสงคราม
ส่วนในทะเล ในขณะที่การพัฒนาเกิดขึ้นในการทำสงครามทางทะเลในเกือบทุกรูปแบบ แต่ปรากฏให้เห็นอย่างชัดเจนในการพัฒนาเรือบรรทุกเครื่องบินและเรือดำน้ำ ถึงแม้ว่าในตอนต้นของสงคราม การทำสงครามการบินประสบความสำเร็จเพียงเล็กน้อยก็ตาม แต่ปฏิบัติการในตารันโต อ่าวเพิร์ล ทะเลจีนใต้ และทะเลคอรัล ได้ทำให้เรือบรรทุกเครื่องบินก้าวขึ้นมากมีบทบาทสำคัญแทนที่เรือประจัญบาน ในมหาสมุทรแอตแลนติก เรือบรรทุกเครื่องบินถูกพิสูจน์แล้วว่ามีบทบาทสำคัญอย่างมากในระบบกองเรือคุ้มกันฝ่ายสัมพันธมิตร ทำให้ประสิทธิภาพรัศมีในการป้องกันเพิ่มขึ้นเป็นอย่างมาก และมีส่วนช่วยในการอุดช่องว่างแอตแลนติกตอนกลาง นอกเหนือจากประสิทธิภาพที่เพิ่มขึ้นแล้ว เรือบรรทุกเครื่องบินยังประหยัดกว่าเรือประจัญบานเนื่องจากเครื่องบินมีราคาต่ำ และลำเรือไม่จำเป็นจะต้องหุ้มเกราะหนา เรือดำน่ำ ซึ่งถูกพิสูจน์ว่าเป็นอาวุธอันทรงประสิทธิภาพระหว่างสงครามโลกครั้งที่หนึ่ง ได้มีการคาดการณ์ล่วงหน้าโดยทุกฝ่ายว่าจะมีบทบาทสำคัญในสงครามโลกครั้งที่สอง ฝ่ายอังกฤษมุ่งเน้นไปยังอุปกรณ์และยุทธวิธีในการต่อสู้เรือดำน้ำ อย่างเช่น โซนาร์ และระบบกองเรือคุ้มกัน ในขณะที่เยอรมนีมุ่งเน้นไปยังการพัฒนาความสามารถในการรุก ด้วยการออกแบบเรือดำน้ำไทป์ 7 และยุทธวิธีฝูงหมาป่า และการพัฒนาเทคโนโลยีของฝ่ายสัมพันธมิตรอย่างช้า ๆ ก็ได้พิสูจน์ถึงชัยชนะ
ส่วนรูปแบบการรบภาคพื้นดินได้เปลี่ยนแปลงจากหน้ามือเป็นหลังมือ จากแนวรบอยู่กับที่ซึ่งเป็นที่นิยมในสมัยสงครามโลกครั้งที่หนึ่ง เปลี่ยนมาเป็นการรบที่มีการเปลี่ยนแปลงอยู่เสมอ โดยการเปลี่ยนแปลงนี้เป็นแนวคิดมาจากรูปแบบการทำสงครามระหว่างเหล่าทัพ ซึ่งเป็นการประสานงานกันระหว่างคุณสมบัติของกองกำลังทหารที่หลากหลาย รถถัง ซึ่งถูกใช้สนับสนุนทหารราบในสงครามโลกครั้งที่หนึ่ง ได้พัฒนาจนกลายมาเป็นอาวุธพื้นฐานของกองกำลังทั้งหมดในสงครามโลกครั้งที่สอง ในช่วงปลายคริสต์ทศวรรษ 1930 การออกแบบรถถังได้มีการพัฒนาขึ้นเป็นอย่างมากในทุกด้าน เมื่อเทียบกับเมื่อครั้งสมัยสงครามโลกครั้งที่หนึ่ง และยังได้มีการพัฒนาความเร็ว เกราะและกำลังยิงที่เพิ่มมากขึ้น ยังได้เกิดขึ้นอย่างต่อเนื่องตลอดระหว่างสงคราม ในช่วงแรกของสงคราม กองทัพส่วนใหญ่พิจารณาว่ารถถังเป็นอาวุธที่ดีที่สุดในการต่อสู้รถถังด้วยกัน จึงได้พัฒนารถถังที่มีจุดประสงค์พิเศษขึ้นเพื่อบรรลุผลนั้น แต่แนวคิดดังกล่าวได้รับการพิสูจน์ว่าผิดในการปฏิบัติของรถถังค่อนข้างเบาในช่วงแรกในการต่อกรกับรถถัง และหลักนิยมของเยอรมันในการหลีกเลี่ยงการรบแบบรถถังต่อรถถัง และอีกปัจจัยนหนึ่ง จากการใช้กองกำลังผสมของเยอรมนี อันเป็นปัจจัยหลักของยุทธวิธีการโจมตีสายฟ้าแลบซึ่งประสบความสำเร็จทั้งในโปแลนด์และฝรั่งเศส และปรากฏหลายวิธีในการทำลายรถถัง รวมทั้งปืนใหญ่ทางอ้อม ปืนต่อสู้รถถัง ทุ่นระเบิด อาวุธพิสัยใกล้ต่อสู้รถถังสำหรับทหารราบ และการใช้รถถังได้ถูกนำมาใช้ประโยชน์ แม้กระทั่งในหลายกองทัพจะได้มีการเปลี่ยนไปใช้เครื่องจักรอย่างกว้างขวาง แต่ทหารราบก็ยังคงเป็นกระดูกสันหลังสำหรับกองกำลังทั้งหมด และตลอดช่วงเวลาของสงคราม ยุทธภัณฑ์ของทหารราบส่วนใหญ่มีความคล้ายคลึงกับที่เคยใช้ประโยชน์ในสงครามโลกครั้งที่หนึ่ง
สหรัฐอเมริกาเป็นประเทศแรกที่มีการใช้ปืนเล็กยาวกึ่งอัตโนมัติเป็นประเทศแรก ซึ่งก็คือ เอ็ม-1 กาแรนด์ นอกจากนี้ การพัฒนาบางประการยังเกี่ยวกับปืนกลพกพาได้ ตัวอย่างที่โดดเด่นเช่น เอ็มจี 42 ของเยอรมนี และปืนกลมืออีกหลายประเภท ซึ่งมีความเหมาะสมสำหรับการรบในเมืองและในป่า ปืนเล็กยาวจู่โจม ซึ่งเป็นพัฒนาการในตอนปลายของสงคราม เป็นการรวมข้อดีของปืนเล็กยาวและปืนกลมือเข้าไว้ด้วยกัน และได้กลายมาเป็นอาวุธพื้นฐานสำหรับทหารราบในเกือบทุกกองทัพหลังสงคราม
ในแง่ของการติดต่อสื่อสาร ผู้เข้าร่วมสงครามส่วนใหญ่พยายามที่จะแก้ไขปัญหาของความซับซ้อนและการรักษาความปลอดภัย โดยการใช้ประโยชน์จากคู่มือลงรหัสขนาดใหญ่สำหรับวิทยาการเข้ารหัส ประกอบกับการสร้างเครื่องรหัสขึ้นมาหลายแบบ ซึ่งที่เป็นรู้จักกันกว้างขวางที่สุด ได้แก่ เครื่องอินิกมาของเยอรมนี ข่าวกรองทางสัญญาณ ซึ่งเป็นกระบวนการตอบโต้เครื่องถอดรหัส ซึ่งตัวอย่างที่โดดเด่น ได้แก่ อัลตราของอังกฤษ และการถอดรหัสกองทัพเรือญี่ปุ่นของฝ่ายสัมพันธมิตร ส่วนอีกทิศทางหนึ่งที่สำคัญของข่าวกรองทางทหาร ได้แก่ การใช้ปฏิบัติการการหลอกลวง ซึ่งฝ่ายสัมพันธมิตรได้ประสบความสำเร็จในหลายโอกาสจนได้ผลดี อย่างเช่น ปฏิบัติการเนื้อสับและปฏิบัติการบอดีการ์ด นอกจากนี้ ในการพัฒนาทางด้านเทคโนโลยีและวิศวกรรมยังได้แก่ คอมพิวเตอร์ซึ่งสามารถโปรแกรมได้เป็นครั้งแรก (แซด 3 คอมพิวเตอร์โคลอสซัสและอีนิแอก) ขีปนาวุธนำวิถี และจรวดสมัยใหม่ การพัฒนาอาวุธนิวเคลียร์ อันเป็นผลมาจากโครงการแมนฮัตตัน การสร้างท่าเรือประดิษฐ์ และการสร้างท่อน้ำมันลอดผ่านช่องแคบอังกฤษ
วิลาวัณย์ ชอบแต่ง
วิลาวัณย์ ชอบแต่ง ชื่อเล่น เมย์ นักเทนนิสหญิงของไทย มีอันดับโลกสูงสุด ประเภทเดี่ยว อันดับ 518 เมื่อปี 2548 และประเภทคู่ อันดับ 321 เมื่อปี 2549 เริ่มเล่นเทนนิสเมื่ออายุ 6 ปี
มอนิก โบโด
จักรพรรดินีทายเฟือง (Empress Thai Phương) หรือพระนามเดิม มอนิก โบโด (Monique Baudot; 30 เมษายน ค.ศ. 1946 – 27 กันยายน ค.ศ. 2021) หรือภายหลังเปลี่ยนเป็น มอนิก หวิญ ถวิ (Monique Vĩnh Thụy) พระสนมในสมเด็จพระจักรพรรดิบ๋าว ดั่ย จักรพรรดิองค์สุดท้ายแห่งเวียดนาม
ประวัติ
มอนิก โบโด (Monique Baudot) หรือชื่อเต็มคือ มอนิก มารี เออแฌน โบโด (Monique Marie Eugene Baudot) ชาวฝรั่งเศส โบโดได้ทำงานสำนักพิมพ์ในสถานทูตฝรั่งเศสในประเทศซาอีร์ ในปี ค.ศ. 1969 โดยโบโดได้พบกับสมเด็จพระจักรพรรดิบ๋าว ดั่ย ในกรุงปารีส ประเทศฝรั่งเศส ซึ่งถูกฝรั่งเศสส่งมาในปี ค.ศ. 1945 และกลับไปใน ค.ศ. 1949 และถูกสละราชสมบัติในปี ค.ศ. 1955
ในเดือนกุมภาพันธ์ ค.ศ. 1972 อดีตสมเด็จพระจักรพรรดิบ๋าว ดั่ย และโบโดได้ทำการสมรสกันในกรุงปารีส และได้รับพระยศขั้น Her Majesty พระนามว่าเจ้าหญิงหวิญ ถวิ และทั้งสองพระองค์ก็ไม่ได้มีพระโอรส-ธิดาด้วยกัน
หลังจากการสิ้นพระชนม์ของสมเด็จพระจักรพรรดิบ๋าว ดั่ย ใน ค.ศ. 1997 เธอได้อ้างสิทธิ์เป็น จักรพรรดินีทายเฟือง ต่อมาสื่อฝรั่งเศสรายงานว่าโบโดเสียชีวิตในวันที่ 27 กันยายน ค.ศ. 2021 พิธีศพของเธอจัดขึ้นในวันที่ 14 ตุลาคม ค.ศ. 2021 ที่ Chapelle Sainte-Bernadette d'Auteuil ในกรุงปารีส
ยกกางเขน (รือเบินส์)
ยกกางเขน (Kruisoprichting; The Elevation of the Cross) เป็นภาพเขียนสีน้ำมันที่เป็นส่วนหนึ่งของบานพับภาพที่เขียนโดยเปเตอร์ เปาล์ รือเบินส์ จิตรกรสมัยบาโรกชาวดัตช์ ปัจจุบันตั้งอยู่ภายในมหาวิหารแอนต์เวิร์ป ในเมืองแอนต์เวิร์ป ประเทศเบลเยียม
รือเบินส์เขียนภาพ "ยกกางเขน" ราวระหว่างปี ค.ศ. 1610 ถึงปี ค.ศ. 1611 หลังจากกลับมายังฟลานเดอส์จากอิตาลี เป็นงานที่แสดงอิทธิพลของจิตรกรสมัยฟื้นฟูศิลปวิทยาและบาโรกของอิตาลี เช่น การาวัจโจ, ตินโตเรตโต และมีเกลันเจโลอย่างเห็นได้ชัด แผงกลางแสดงแรงดึงระหว่างกล้ามเนื้อส่วนต่าง ๆ ของร่างกายของทุกคนที่พยายามยกกางเขนที่หนักด้วยน้ำหนักของพระเยซูที่ทรงถูกตรึงอยู่บนกางเขน
อิทธิพลของลักษณะการเขียนแบบทัศนมิติของมีเกลันเจโลเห็นได้อย่างชัดเจนจากความบิดเบี้ยวของร่างแต่ละร่างที่ต่างก็ใช้ความพยายามอย่างหนักในการยกกางเขนให้ตั้งขึ้น ร่างของพระเยซูแผ่ทแยงอย่างเต็มที่อยู่กลางภาพคล้ายกับการวางภาพ "ชะลอร่างจากกางเขน" โดยการาวัจโจ ที่ทั้งการยกลงและยกขึ้นปรากฏในชั่วขณะเดียวกัน รือเบินส์ใช้สีที่เต็มไปด้วยพลังและค่าต่างแสงอย่างชัดเจน ซึ่งเป็นลักษณะการเขียนที่ค่อยอ่อนลงต่อมา
ในปัจจุบันภาพเขียนนี้ตั้งอยู่ภายในมหาวิหารแอนต์เวิร์ปในเมืองแอนต์เวิร์ปพร้อมกับงานเขียนอื่นของรือเบินส์ ระหว่างการยึดครองของจักรพรรดินโปเลียนที่ 1 พระองค์ก็ทรงนำภาพเขียนภาพนี้และภาพ "ชะลอร่างจากกางเขน" ของรือเบินส์ไปยังปารีส จนกระทั่งในปลายคริสต์ทศวรรษ 1800 ทางมหาวิหารจึงได้ภาพเขียนคืน
วัดธรรมามูลวรวิหาร
วัดธรรมามูลวรวิหาร เดิมชื่อ วัดธรรมามูล อยู่เชิงเขาธรรมามูล ริมฝั่งซ้ายของแม่น้ำเจ้าพระยา ตำบลธรรมามูล อำเภอเมืองชัยนาท จังหวัดชัยนาท เป็นพระอารามหลวง
ประวัติ
พระมหากษัตริย์ในสมัยสุโขทัยทรงสร้างวัดนี้บนเชิงเขาธรรมามูลด้านติดริมฝั่งแม่น้ำเจ้าพระยา วัดธรรมามูลวรวิหารเป็นวัดโบราณ เป็นที่ประดิษฐานพระพุทธรูป ทองสำริด ชื่อ หลวงพ่อธรรมจักร ปัจจุบันใช้ปูนหุ้มไว้ทั้งองค์ สมัยกรุงศรีอยุธยา มีการบูรณะวัด
ความสำคัญ
น้ำในแม่น้ำเจ้าพระยา หน้าวัดธรรมามูลวรวิหาร น้ำตักที่หน้าวัดธรรมามูลวรวิหาร ใช้ทำเป็นน้ำอภิเษกจากจังหวัดชัยนาท สิ่งสำคัญของวัดนี้ คือ พระพุทธรูปทองสำริด ประทับยืนปางห้ามญาติอันมีนามว่า หลวงพ่อธรรมจักร ศิลปะประยุกต์สมัยเชียงแสนตอนปลายถึงสุโขทัยตอนต้นผสมกับสมัยอยุธยา
น้ำอภิเษกจากจังหวัดชัยนาทมีอยู่ 2 แห่ง คือ น้ำตักที่หน้าวัดพระบรมธาตุ และน้ำตักที่หน้าวัดธรรมามูล
คอร์บิน บลู
คอร์บิน บลู (Corbin Bleu) เกิดเมื่อ 21 กุมภาพันธ์ พ.ศ. 2532 เป็นนักแสดงและนักร้องชาวอเมริกัน เป็นที่รู้จักกันดีที่สุดสำหรับบทบาทของเขาใน ชุด High School Musical, Flight 29 Down
อ้างอิง
1989
Cytaeididae
สปีชีส์ในสกุล ได้แก่:
ฟุตบอลอาเซียนชิงแชมป์เยาวชนอายุไม่เกิน 23 ปี 2005
ทัวร์นาเมนต์
เวลาทั้งหมดคือ เวลามาตรฐานไทย (TST) - UTC+7
สงครามอิตาลี (ค.ศ. 1494-1498)
สงครามอิตาลีครั้งที่ 1 หรือ สงครามอิตาลี (ค.ศ. 1494-1498) หรือ สงครามอิตาลีของชาร์ลส์ที่ 8 (First Italian War หรือ Italian War of 1494–1498 หรือ Italian War of 1494 หรือ Charles VIII's Italian War) เป็นสงครามที่เริ่มต้นมหาสงครามอิตาลี (ค.ศ. 1494-1559) ที่เกิดขึ้นระหว่างปี ค.ศ. 1494 จนถึง ค.ศ. 1498 สงครามอิตาลีครั้งนี้เป็นความขัดแย้งระหว่างพระเจ้าชาร์ลส์ที่ 8 แห่งฝรั่งเศสฝ่ายหนึ่ง และจักรวรรดิโรมันอันศักดิ์สิทธิ์, สเปน และพันธมิตรอิตาลีที่นำโดยสมเด็จพระสันตะปาปาอเล็กซานเดอร์ที่ 6 อีกฝ่ายหนึ่ง
สาเหตุ
เมื่อวันที่ 11 กันยายน ค.ศ. 1489 สมเด็จพระสันตะปาปาอินโนเซนต์ที่ 8 ทรงออกพระบัญญัติประกาศคว่ำบาตรพระเจ้าเฟอร์ดินานด์ที่ 1 แห่งเนเปิลส์เพราะพระเจ้าเฟอร์ดินานด์ไม่ทรงยอมจ่ายค่าบรรณาการต่อพระองค์ จากนั้นพระสันตะปาปาอินโนเซนต์ก็หันไปยกราชอาณาจักรเนเปิลส์ให้แก่พระเจ้าชาร์ลส์ที่ 8 แห่งฝรั่งเศสผู้ทรงมีสิทธิห่างๆ ในราชบัลลังก์เนเปิลส์ทางสายราชวงศ์อองชู แต่ก็ทรงกลับมาปรองดองกับพระเจ้าเฟอร์ดินานด์ต่อมา และทรงเพิกถอนการคว่ำบาตรก่อนที่จะสิ้นพระชนม์ในปี ค.ศ. 1492 แต่การที่พระองค์ทรงไปยกราชอาณาจักรให้กับฝรั่งเศสกลายมาเป็นปัญหาทางการเมืองต่ออิตาลีอีกเป็นเวลานาน สองปีต่อมาพระเจ้าเฟอร์ดินานด์ที่ 1 ก็เสด็จสวรรคตในปี ค.ศ. 1494 เนเปิลส์ปกครองต่อมาโดยพระราชโอรสพระเจ้าอัลฟอนโซที่ 2
การรุกรานของฝรั่งเศส
ในเดือนตุลาคม ค.ศ. 1494 ลุโดวิโค สฟอร์ซาผู้มีอำนาจควบคุมดัชชีแห่งมิลานอยู่เป็นเวลานานในที่สุดก็ได้รับบรรดาศักดิ์เป็นดยุค แต่ได้รับการคัดค้านโดยทันทีโดยพระเจ้าอัลฟอนโซผู้อ้างสิทธิในการครองมิลานเช่นกัน ลุโดวิโคตัดสินใจกำจัดการขู่เข็ญโดยการยุให้พระเจ้าชาร์ลส์ที่ 8 แห่งฝรั่งเศสอ้างสิทธิในการครองเนเปิลส์ตามที่ได้รับการมอบให้โดยพระสันตะปาปาอินโนเซนต์ที่ 8 พระเจ้าชาร์ลส์ที่ 8 จึงทรงยกกองทัพพร้อมกับกองทหารจำนวน 25,000 คน (รวมทั้งทหารรับจ้างสวิสอีก 8,000 คน) มารุกรานอิตาลี พระเจ้าชาร์ลส์ทรงได้รับชัยชนะต่อฟลอเรนซ์อย่างง่ายดาย และเดินทัพไปถึงเนเปิลส์ในเดือนกุมภาพันธ์ ค.ศ. 1495 และยึดได้โดยไม่ต้องทำการล้อมหรือการต่อสู้แต่อย่างใด
สามพันโบก
สามพันโบก เป็นแก่งหินหรือกุมภลักษณ์ที่อยู่ใต้ลำน้ำโขง ในอำเภอโพธิ์ไทร จังหวัดอุบลราชธานี เกิดจากแรงน้ำวนกัดเซาะ กลายเป็นแอ่งมากกว่า 3,000 แอ่ง และจะปรากฏให้เห็นในช่วงฤดูแล้งที่น้ำแห้งขอด แก่งหินดังกล่าวก็จะโผล่พ้นน้ำคล้ายภูเขากลางลำน้ำโขง จนชาวบ้านเรียกว่า แกรนแคนยอนน้ำโขง ซึ่งจะปรากฏการณ์นี้จะเกิดขึ้นตั้งแต่ประมาณเดือนตุลาคม - พฤษภาคม ซึ่งหลังจากนั้นจะมีน้ำหลากมาท่วมโบกเหล่านั้นจมหายไปอยู่ใต้แม่น้ำ
โรงเรียนนาหว้าพิทยาคม (ธาตุประสิทธิ์ประชานุเคราะห์)
โรงเรียนนาหว้าพิทยาคม "ธาตุประสิทธิ์ประชานุเคราะห์" (ชื่อภาษาอังกฤษ : Nawapittayakhom Thatprasitprachanukhro School) (ชื่อย่อ : น.ว.พ / N.W.P) เป็นโรงเรียนประจำอำเภอนาหว้า เป็นสถานศึกษาโรงเรียนมัธยมศึกษาขนาดกลาง เปิดทำการสอนในระดับช่วงชั้นที่ 3 (ม.1 - ม.3) และระดับช่วงชั้นที่ 4 (ม.4 - ม.6) มีพื้นที่บริการ 3 ตำบลในอำเภอนาหว้า คือ ตำบลนาหว้า ตำบลนาคูณใหญ่ และตำบลท่าเรือ สังกัดสำนักงานเขตพื้นที่การศึกษามัธยมศึกษา เขต 22 สพฐ. กระทรวงศึกษาธิการ
ประวัติโรงเรียน
โรงเรียนนาหว้าพิทยาคม "ธาตุประสิทธิ์ประชานุเคราะห์"  เป็นโรงเรียนประจำอำเภอนาหว้า อนุมัติตั้งขึ้นครั้งแรกเมื่อ วันที่ 16 พฤษภาคม พ.ศ. 2516 โดยได้รับบริจาคที่ดินสาธารณประโยชน์ หมู่ที่ 3 ตำบลนาหว้า อำเภอนาหว้า จำนวน 85 ไร่ 3 งาน 60 ตารางวา
เกี่ยวกับโรงเรียน
เรียนดี มีจริยา กีฬาเด่น เน้นคุณธรรม
สีม่วง - ขาว
สีม่วง หมายถึง นักเรียนที่ผ่านการอบรมที่ดี เปรียบเสมือนลูกหว้าที่สุกแล้ว
สีขาว หมายถึง นักเรียนทีมีความบริสุทธิ์ สะอาด
รูปพระธาตุประสิทธิ์ เป็นที่เคารพบูชาของชาวอำเภอนาหว้า ที่ประชาชนทั่วไปแสดงถึงความีวัฒนธรรม มาแต่โบราณ และเป็นพระธาตุที่สำคัญ 1 ใน 7 พระธาตุของจังหวัดนครพนม ตลอดจนเป็นพระธาตุประจำวันเกิดวันพฤหัสบดี ที่สำคัญ วัดพระธาตุประสิทธิ์ ให้การอุปการะ ช่วยเหลือ อุปภัมภ์โรงเรียนนาหว้าพิทยาคม ช่อชัยพฤกษ์ต่อแท่นพระธาตุประสิทธิ์ แสดงถึงความสงบ ความร่มรื่นไปด้วยพฤกษานานาพันธุ์ ความอุดมสมบูรณ์ รูปตราเสมาธรรมจักร แสดงถึงโรงเรียนที่อยู่ในสังกัดกระทรวงศึกษาธิการ โบว์สีม่วงตัดของสีเหลืองทอง มีคติพจน์ของโรงเรียน คือ "วิริเยนฺ ทุกฺขมจฺ เจติ" หมายถึง คนจะล่วงทุกข์ได้เพราะความเพียร และถัดลงมาข้างล่าง มีชื่อของโรงเรียนเป็นตัวอักษรสีเหลืองทอง
147 หมู่ 3 ถนนเจริญวิทย์ ตำบลนาหว้า อำเภอนาหว้า จังหวัดนครพนม
โทรศัพท์    : 0-4259-7101
โทรสาร     : 0-4259-7101
กลุ่มผู้ใช้เฟสบุ๊คโรงเรียน : โรงเรียนนาหว้าพิทยาคม
พระเจ้ามัคซีมีลีอานที่ 1 โยเซ็ฟ แห่งบาวาเรีย
พระองค์อภิเษกสมรส 2 ครั้ง ครั้งแรกกับเจ้าหญิงออกัสตา วิลเฮล์มมีนแห่งเฮสส์-ดาร์มชตัดท์ มีพระราชโอรสธิดา 5 พระองค์ และครั้งที่ 2 กับ เจ้าหญิงแคโรไลน์แห่งบาเดน มีพระราชโอรสธิดา 8 พระองค์
วัดเพชรสมุทรวรวิหาร
พระพุทธรูปสำคัญ หลวงพ่อบ้านแหลม
พระรูปหล่อหลวงพ่อบ้านแหลม วัดเพชรสมุทร เป็นพระพุทธรูปปางอุ้มบาตร พระประจำวันเกิดวันพุธเวลากลางวัน หลวงพ่อบ้านแหลมเป็นพระที่สร้างในสมัยเดียวกันกับหลวงพ่อโสธร กับหลวงพ่อโตวัดบางพลีใหญ่ สร้างในสมัยอยุธยาตอนต้น หลวงพ่อวัดบ้านแหลม มีความสูง 167 เซนติเมตร
ประวัติหลวงพ่อบ้านแหลม
ชาวบ้านแหลม จังหวัดเพชรบุรีได้มาตีอวนหาปลาบริเวณแม่น้ำแม่กลอง จังหวัดสมุทรสาคร ได้ลากอวนพบพระพุทธรูป 2 องค์ องค์หนึ่งเป็นพระพุทธรูปปางอุ้มบาตร ซึ่งได้มีการอัญเชิญไปประดิษฐานที่ วัดศรีจำปา (ปัจจุบันชื่อ วัดบ้านแหลม ทำให้ชาวบ้านเรียกพระพุทธรูปองค์นี้ว่าหลวงพ่อบ้านแหลมตั้งแต่นั้นมา พระพุทธรูปอีกองค์หนึ่ง ปางสมาธิ ชาวบ้านแหลม จังหวัดเพชรบุรี ได้นำกลับไปประดิษฐานที่วัดเขาตะเครา จังหวัดเพชรบุรี
สโมสรฟุตบอลบ้านบึง
สโมสรฟุตบอลบ้านบึง หรือเดิมคือ สโมสรฟุตบอลภูเก็ต ซิตี้ เป็นสโมสรฟุตบอลอาชีพในประเทศไทย โดยเป็นทีมจากจังหวัดชลบุรี ปัจจุบันแข่งขันอยู่ในไทยลีก 3 โซนภาคตะวันออก
วัดเพชรสมุทรวรวิหาร
ประวัติหลวงพ่อบ้านแหลม
ตำนานพระพุทธรูปห้าองค์อยู่บนแพลอยน้ำมาในแม่น้ำแม่กลองจากเมืองทางทิศเหนือของจังหวัดสมุทรสาคร คือ หลวงพ่อวัดบ้านแหลม หลวงพ่อโสธร หลวงพ่อโต (บางพลี) หลวงพ่อวัดเขาตะเครา และหลวงพ่อวัดไร่ขิง ซึ่งชาวบ้านริมฝั่งน้ำที่ศรัทธาได้อัญเชิญไปประดิษฐานเป็นพระประธานในพระอุโบสถของวัด เพื่อสักการบูชา
พระบาทสมเด็จพระจุลจอมเกล้าเจ้าอยู่หัว เสด็จนมัสการ
พระบาทสมเด็จพระจุลจอมเกล้าเจ้าอยู่หัวมีพระราชศรัทธา เสด็จนมัสการพร้อมทั้งได้พระราชทานผ้าทอมาจากดิ้นทองจำนวนสองผืนเพื่อประดับไว้ที่องค์พระ ในวันสำคัญ เช่น วันสงกรานต์ วันถวายกฐินพระราชทานในเวลาต่อมา สมเด็จเจ้าฟ้ากรมพระยาภาณุพันธ์วงศ์วรเดช ได้ถวายบาตรแก้วสีน้ำเงินให้กับองค์พระ เนื่องจากบาตรเดิมนั้นได้สูญหายไปในทะเลตั้งแต่คราวที่ชาวประมงได้พบหลวงพ่อในแม่น้ำแม่กลอง ตำบลแม่กลอง อำเภอเมืองสมุทรสงคราม จังหวัดสมุทรสงคราม
สโมสรฟุตบอลบ้านบึง
แต่เดิมนั้น ทางสโมสรเคยย้ายไปแข่งขันที่จังหวัดภูเก็ต แต่ในไทยลีก 3 ฤดูกาล 2563 สโมสรได้ตัดสินใจย้ายกลับมาแข่งขันที่จังหวัดชลบุรีตามเดิม โดยใช้ สนามกีฬามหาวิทยาลัยการกีฬาแห่งชาติ วิทยาเขตชลบุรี เป็นสนามเหย้าในฤดูกาล 2563
วัดเพชรสมุทรวรวิหาร
เทศกาลเกี่ยวกับหลวงพ่อบ้านแหลม
งานประจำปีปิดทองหลวงพ่อบ้านแหลม จัดให้มีขึ้นปีละ 3 ครั้ง คือ ในวันที่ 13 เดือนเมษายน ของทุกปี ซึ่งตรงกับเทศกาลสงกรานต์ของชาวไทยและชาวรามัญ และครั้งที่ 2 งานสาร์ท เดือน 11 (ประมาณเดือนตุลาคม) และช่วงเทศกาลตรุษจีนโดยมีครั้งละ 7 วัน
สโมสรฟุตบอลบ้านบึง
ประวัติ
จากกรณี นายปิติพล นุกูลพานิชย์วิพัฒน์ กรรมการบริษัท รอยัล รายา สปอร์ต จำกัด และประธานสโมสรภูเก็ตเอฟซี ตั้งโต๊ะแถลงข่าวเมื่อวันที่ 28 พ.ย. 2560 ที่ผ่านมา โดยตัดสินใจขอยุบทีมหลังฟีฟ่าสั่งให้จ่ายเงินให้กับอดีต 3 นักเตะต่างชาติเป็นจำนวนเงินถึง 83 ล้านบาทกรณีถูกยื่นฟ้องตั้งแต่เมื่อปี 2012-2015 เนื่องจากถูกผู้บริหารชุดเก่ายกเลิกสัญญาแบบไม่เป็นธรรม จากนั้นมีกลุ่มทุนจากทีมทีทีเอ็ม หรือยาสูบเอฟซีเดิม นำโดยนายกณิศนันท์ ศรีเสมอ อดีตที่ปรึกษาทีมเทคนิคและเลขานุการทีมยาสูบเอฟซีที่ได้รับแต่งตั้งให้เป็นรองประธานและผจก.ทั่วไปของทีมภูเก็ต ซิตี้ รวมทั้งนายสุจริต กัลยาณมิตร อดีตประธานสโมสรยาสูบเอฟซี เข้ามาร่วมบริหารทีมใหม่คือ ภูเก็ตซิตี้ โดยจะเทกโอเวอร์ทีมบ้านบึงเอฟซีมาทำเพื่อส่งแข่งขันในระดับไทยลีก 3 โซนล่าง
วัดเพชรสมุทรวรวิหาร
ความเชื่อและวิธีการบูชา
เชื่อกันว่าหากได้มาสักการะปิดทองคำเปลวหลวงพ่อบ้านแหลม แล้วจะช่วยเสริมอำนาจบารมีแก่ชีวิต บังเกิดแต่ความเป็นสิริมงคลสืบไป คำอธิษฐานของพรหลวงพ่อไว้จะได้สมความปรารถนาและกลับมาแก้บนหลวงพ่อด้วยการว่าจ้างคณะละครรำมารำแก้บนถวาย ซึ่งเชื่อกันว่าเป็นการอนุรักษ์ศิลปะการเสดงละคร
สปีคมายไมนด์
สปีกมายไมนด์ (Speak My Mind) คืออัลบั้มมิกซ์ของบียอนเซ่ โนวส์ นักร้องสาวเพลงอาร์แอนด์บีชาวอเมริกัน ซึ่งรวบรวมเพลงที่ไม่ได้วางจำหน่ายและเพลงพิเศษจากสตูดิโออัลบั้มแรกของเธอ รวมถึงเพลงประกอบภาพยนตร์ที่เธอได้ร้องด้วย
อ้างอิง
Speak My Mind Speak My Mind
ราชวงศ์ยอร์ก
ราชวงศ์ยอร์ก (House of York) เป็นสาขาหนึ่งของราชวงศ์แพลนทาเจเน็ท ของอังกฤษ ราชวงศ์ยอร์กเป็นฝ่ายตรงข้ามของราชวงศ์แลงคาสเตอร์ ในสงครามดอกกุหลาบ ซึ่งเป็นสงครามกลางเมืองในการแย่งราชบัลลังก์อังกฤษ ซึ่งมีผลกระทบกระเทือนต่อราชอาณาจักรอังกฤษ และราชอาณาจักรเวลส์ ระหว่างคริสต์ศตวรรษที่ 15 ชื่อของราชวงศ์ตั้งตามชื่อ เอ็ดมันด์แห่งแลงลีย์ พระราชโอรสองค์ที่สี่ในพระเจ้าเอ็ดเวิร์ดที่ 3 ผู้มีตำแหน่งเป็นดยุคแห่งยอร์ก สัญลักษณ์ของราชวงศ์ยอร์กคือดอกกุหลาบขาวแห่งยอร์ก
พระเจ้าเฮนรีที่ 7 ทรงยุติการแย่งราชบัลลังก์ในสงครามดอกกุหลาบ ระหว่างราชวงศ์แลงคาสเตอร์กับราชวงศ์ยอร์กโดยการเสกสมรสกับเอลิซาเบธแห่งยอร์ก พระราชธิดาของพระเจ้าเอ็ดเวิร์ดที่ 4 และตั้งราชวงศ์ใหม่ที่เรียกว่า “ราชวงศ์ทิวดอร์”
กษัตริย์ราชวงศ์ยอร์ก ของอังกฤษ:
มรดก
จนถึงการรวมสองราชวงศ์เข้าด้วยกัน บรรดาศักดิ์ "ดยุกแห่งยอร์ก" ได้ตกมาเป็นบรรดาศักดิ์ของพระมหากษัตริย์ที่จะพระราชทานให้แก่พระราชโอรสพระองค์รอง โดยผู้ประเดิมบรรดาศักดิ์นี้คือ ริชาร์ดแห่งชรูว์สบรี (พระโอรสพระองค์รองในพระเจ้าเอ็ดเวิร์ดที่ 4 ซึ่งเป็นหนึ่งในเจ้าชายที่ประทับในหอคอยลอนดอน) โดยไม่เคยมีผู้ครองบรรดาศักดิ์พระองค์ในไหนเลยที่ได้สืบตระกูลบรรดาศักดิ์นี้ให้กับโอรส เพราะส่วนมากสิ้นพระชนม์โดยปราศจากโอรสสืบตระกูล หรืออีกกรณีหนึ่งคือได้เสวยราชย์เป็นพระมหากษัตริย์ บรรดาศักดิ์นี้ในปัจจุบันถือครองโดยเจ้าชายแอนดรูว์ พระราชโอรสพระองค์รองในสมเด็จพระราชินีนาถเอลิซาเบธที่ 2
สัญลักษณ์ของราชวงศ์ยอร์กคือ กุหลาบขาว ซึ่งยังใช้เป็นสัญลักษณ์ของเมืองยอร์กเชอร์ และสัญลักษณ์ของเหล่าจาโคไบต์
สโนว์ไวท์กับคนแคระทั้งเจ็ด
สโนว์ไวท์กับคนแคระทั้งเจ็ด (Snow White and the Seven Dwarfs) เป็นภาพยนตร์แอนิเมชันอเมริกัน แนวแฟนตาซีดนตรี สร้างโดย วอลต์ดิสนีย์โปรดักชันส์ และจัดจำหน่ายโดย อาร์เคโอเรดิโอพิกเจอร์ส สร้างจาก เทพนิยายเยอรมันในปี ค.ศ. 1812 โดย พี่น้องตระกูลกริมม์ เป็นภาพยนตร์แอนิเมชันวาดมือขนาดยาวเรื่องแรกและเป็นภาพยนตร์แอนิเมชันเรื่องแรกของดิสนีย์ เนื้อเรื่องได้รับการดัดแปลงโดย นักวาดสตอรีบอร์ด โดโรที แอน แบลงค์, ริชาร์ด ครีดอน, เมอร์ริล เดอ มาริส, ออตโต อิงแลนเดอร์, เอิร์ล เฮิร์ด, ดิก ริกเคิร์ด, เทด เซียร์สและเวบบ์ สมิท เดวิด แฮนด์ เป็น ผู้กำกับดูแล ในขณะที่ วิลเลียม คอตเทรล, วิลเฟรด แจ็กสัน, แลร์รี มอรีย์, เพอร์ซ เพียร์ซและเบน ชาร์ปสตีน เป็นผู้กำกับภาพยนตร์ในแต่ละฉาก
สโนว์ไวท์กับคนแคระทั้งเจ็ด ฉายรอบปฐมทัศน์ที่ คาร์ทีเซอร์เคิลเทียเตอร์ ใน ลอสแอนเจลิส, รัฐแคลิฟอร์เนีย เมื่อวันที่ 21 ธันวาคม ค.ศ. 1937 และฉายทั่วประเทศในวันที่ 4 กุมภาพันธ์ ค.ศ. 1938 ภาพยนตร์ประสบความสำเร็จทั้งในด้านรายได้และคำวิจารณ์ โดยทำเงินทั่วโลก 8 ล้านดอลลาร์สหรัฐ ในช่วงการการฉายครั้งแรก ทำสถิติกลายเป็นภาพยนตร์มีเสียงที่ทำเงินสูงสุดในเวลานั้น ความนิยมของภาพยนตร์เรื่องนี้ได้นำไปสู่การฉายซ้ำในโรงภาพยนตร์หลายครั้ง จนกระทั่งมีการเปิดตัวในรูปแบบโฮมวิดีโอในปี ค.ศ. 1990 หากนำเงินที่ทำได้ทั้งหมด มาปรับตามอัตราเงินเฟ้อแล้ว ภาพยนตร์จะกลายเป็นภาพยนตร์อเมริกันหนึ่งในสิบอันดับแรกที่ทำเงินสูงสุดตลอดกาล และภาพยนตร์แอนิเมชันที่ทำเงินสูงสุด
สโนว์ไวท์กับคนแคระทั้งเจ็ด ได้รับการเสนอชื่อในรางวัลออสการ์ สาขาเพลงประกอบยอดเยี่ยม ในปี ค.ศ. 1938 และในปีถัดมา ผู้อำนวยการสร้าง วอลต์ ดิสนีย์ ได้รับรางวัลออสการ์กิตติมศักดิ์สำหรับภาพยนตร์เรื่องนี้ รางวัลนี้เป็นรางวัลไม่เหมือนใคร ซึ่งประกอบด้วยรูปปั้นออสการ์ขนาดปกติหนึ่งชิ้นและรูปปั้นออสการ์ขนาดเล็กเจ็ดชิ้น เชอร์ลีย์ เทมเปิล เป็นคนมอบรางวัลนี้ให้กับดิสนีย์
เนื้อเรื่อง
กาลครั้งหนึ่งในดินแดนสุดมหัศจรรย์ ยังมีองค์หญิงน้อยแสนงามผู้มีผมดำดุจไม้มะเกลือ ริมฝีปากแดงดั่งกุหลาบและมีผิวขาวผ่องดังหิมะ. เธอคือสโนไวท์ ผู้ที่รู้จักเธอล้วนรักใคร่เธอ เว้นแต่ราชินีแม่เลี้ยงใจร้ายผู้ริษยาในความงามของเธอ. สโนไวท์อาศัยอยู่ในดินแดนมหัศจรรย์ที่มีน้ำตกเจ็ดชั้นและภูเขาอัญมณีเจ็ดลูกที่ภายในมีอัญมณีเลอค่ามากมาย. ภูเขาที่อยู่ห่างไกลที่สุดเป็นที่ตั้งของปราสาทที่สโนไวท์เติบโตมาภายใต้อำนาจของราชินี.
ถึงแม้ว่าความปรารถนาที่จะมีรักแสนหวานของเธอจะดูเป็นไปไม่ได้ แต่ความรักก็สามารถหาทางของมันได้เสมอ แม้ว่าเสื้อผ้าของหล่อนที่ขาดรุ่งริ่งก็ยังไม่สามารถห้ามให้เจ้าชายหลงรักสโนไวท์ได้.
ราชินีเกรงว่าสักวันสโนไวท์จะเติบโตและมีสิริโฉมงดงามกว่าพระนาง. ด้วยเหตุนี้พระนางจึงใช้ให้สโนไวท์ทำงานหนักดั่งทาส และเมื่อกระจกวิเศษเผยแก่ราชินีว่าสโนไวท์มีความงดงามยิ่งกว่าผู้ใดในแผ่นดิน รวมทั้งพระนาง ชีวิตของสโนไวท์ก็ตกอยู่ในอันตราย.
วันหนึ่ง ระหว่างที่สโนไวท์กำลังทำกูซเบอร์รี่พายของโปรดของเหล่าคนแคระ หญิงชราแปลกหน้าก็เข้ามาคะยั้นคะยอเธอให้ทำแอปเปิ้ลพายด้วยลูกแอปเปิ้ลสีแดงสดในมือนาง และเมื่อสโนไวท์อธิษฐานต่อแอปเปิ้ลเธอกัดมันและสลบลงไปนอนกองกับพื้นทันที!
คนแคระทั้งเจ็ดมาถึงลานโล่ง ในขณะที่หญิงแก่ผู้อัปลักษณ์หายกลับเข้าไปในป่า คนแคระทั้งเจ็ดถลาเข้าหาราชินีอย่างรวดเร็ว ฟ้าผ่าลงมาและฝนกระหน่ำตก ราชินีเริ่มปีนหุบเขาหิน ราชินีปีนป่ายสูงขึ้นเรื่อยๆ สุดท้ายนางไปถึงยอดหน้าผาซึ่งไปไกลกว่านั้นไม่ได้อีกแล้ว นางพยายามที่จะผลักหินก้อนใหญ่ใส่คนแคระทั้งเจ็ด ทันใดนั้น แสงแปลบปลาบของฟ้าผ่าก็ผ่าลงมาตรงแนวหินที่ยื่นออกมาจากหน้าผา มันแตกและร่วงลง...ลง...ไปในด้านล่างสุดของหุบเขา ทำให้ราชินีถึงแก่ความตาย
หลังจากผ่านไป 3 คืน สโนว์ไวท์ก็ตื่นขึ้นมาเจอเจ้าชาย เจ้าชายได้จุมพิตนางทำให้นางฟื้นขึ้นมา และต่อสู้กับราชินีจนทำให้ราชินีตาย ทำให้ต่อมาทุกคนอยู่อย่างเป็นสุข
การฉายซ้ำ
สโนว์ไวท์กับคนแคระทั้งเจ็ด ฉายซ้ำครั้งแรกในปี ค.ศ. 1944 เพื่อเพิ่มรายได้ให้กับสตูดิโอดิสนีย์ในช่วงสงครามโลกครั้งที่สอง การฉายซ้ำนี้กลายเป็นธรรมเนียมของดิสนีย์ ด้วยการฉายซ้ำภาพยนตร์แอนิเมชันของดิสนีย์ในทุก ๆ เจ็ดถึงสิบปี โดย สโนว์ไวท์กับคนแคระทั้งเจ็ด ฉายซ้ำในโรงภาพยนตร์ในปี ค.ศ. 1952, 1958, 1967, 1975, 1983, 1987 และ 1993 เพื่อฉลองครบรอบ 50 ปี ของภาพยนตร์ในปี ค.ศ. 1987 ดิสนีย์วางจำหน่ายนวนิยายที่ดัดแปลงจากเนื้อเรื่องจากภาพยนตร์ เขียนโดย ซูซาน เวย์น ในปี ค.ศ. 1993 สโนว์ไวท์กับคนแคระทั้งเจ็ด กลายเป็นภาพยนตร์เรื่องแรกที่ได้รับการสแกนเป็นไฟล์ดิจิทัลทั้งหมด, มีการเปลี่ยนแปลงและบันทึกกลับไปเป็นฟิล์ม โครงการบูรณะดำเนินการทั้งหมดที่ความละเอียดระดับ 4K และ ความลึกของสี ระดับ 10 บิต โดยใช้ระบบ ซีนีออน เพื่อขจัดสิ่งสกปรกและรอยขีดข่วนแบบดิจิทัล
สโนว์ไวท์กับคนแคระทั้งเจ็ด ทำเงิน 418 ล้านดอลลาร์สหรัฐ โดยรวมตั้งแต่เงินที่ทำได้จากการฉายครั้งแรกและการฉายใหม่อีกหลายครั้ง หากนำเงินที่ทำได้ทั้งหมด มาปรับตามอัตราเงินเฟ้อ ภาพยนตร์จะกลายเป็นภาพยนตร์อเมริกันหนึ่งในสิบอันดับแรกที่ทำเงินสูงสุดตลอดกาล
แหล่งข้อมูลอื่น
การสตรีมเสียง
คำนิยมเพชรพระอุมา
คำนิยมเพชรพระอุมา เป็นการแสดงความคิดเห็นของผู้ทรงเกียรติและทรงคุณวุฒิหลายท่าน ที่มีต่อนวนิยายเรื่องเพชรพระอุมาจากสำนักพิมพ์ ณ บ้านวรรณกรรม ซึ่งการแสดงความนิยมต่อเพชรพระอุมานี้ เป็นการการันตีถึงผลงานการประพันธ์ของพนมเทียนและความเป็นสุดยอดของวรรณกรรมชิ้นเอกของเมืองไทย ซึ่งผู้ทรงเกียรติและทรงคุณวุฒิที่ได้ให้เกียรติมาให้คำนิยมต่อเพชรพระอุมา มาจากหลายอาชีพและหน้าที่การงาน เช่น ฯพณฯ นายชวน หลีกภัย  ฯพณฯ นายมีชัย ฤชุพันธุ์ นายเสนาะ เทียนทอง ดร.พิจิตต รัตตกุล
ในแต่ละตอนของเพชรพระอุมา ต่างมีคำนิยมที่แสดงให้เห็นถึงความสามารถในการประพันธ์ของพนมเทียน ความสนุนสนานของการดำเนินเรื่อง ความรู้ในด้านต่าง ๆ ของการเดินป่า การใช้ภาษาในการตัดพ้อหรือพร่ำพรรณา ที่พนมเทียนสามารถท่ายถอดให้แก่ตัวละครทุกตัวในเพชรพระอุมา ให้มีชีวิตชีวาโลดแล่นจนเป็นที่รู้จักและผูกพันกับนักอ่านทุกรุ่นทุกสมัย ซึ่งคำนิยมเพชรพระอุมาจากผู้ทรงเกียรติและทรงคุณวุฒิหลายท่าน ได้แก่
รายชื่อตัวละครในมาสค์ไรเดอร์เดนโอ
คุโรซากิ เรย์จิ
ปรากฏในภาค EPISODE YELLOW นักล่าสมบัติดิเอนด์ เป็นเดนโอที่คอยตามจับกุมอิมเมจินที่ก่อกวนกาลเวลาในอดีต และ เป็นหนึ่งในสมาชิกของพื้นที่เวลากำลังตำรวจเรียกว่า G Men สามารถเดินทางไปในกาลเวลาในอดีตได้โดยไม่ต้องใช้เดนไลเนอร์ หรือ ซีโร่ไลเนอร์ มีอิมเมจินเทียมอยู่ใน ไรเดอร์พาสของ G เดนโอ อาวุธประจำตัว คือ เดนแกสเซอร์ เช่นเดียวกับ เดนโอ และ นิวเดนโอ G เดนโอสามารถได้อย่างรวดเร็ว คล่องแคล่ว โดยมีอิมเมจินเทียมคอยช่วย ภายหลังอิมเมจินเทียมได้หักหลัง เรย์จิ แล้วแยกออกมาแปลงร่างเป็น G เดนโอแล้ว อาลาวาดไปทั่วเมือง
E-participation
E-participation คือ การมีส่วนร่วมทางอิเล็กทรอนิกส์ (เขียนเช่นเดียวกับ eParticipation และการมีส่วนร่วมทางอิเล็กทรอนิกส์) ซึ่งเป็นที่ยอมรับโดยทั่วไปว่าหมายถึง "ICT สนับสนุนการมีส่วนร่วม ในกระบวนการที่เกี่ยวข้องในรัฐบาลและกำกับ" กระบวนการอาจเกี่ยวกับการบริหาร บริการการจัดส่ง การตัดสินใจ และการทำนโยบาย เพราะฉะนั้นการมีส่วนร่วมทางอิเล็กทรอนิกส์จึงเกี่ยวข้องอย่างใกล้ชิดกับรัฐบาลอิเล็กทรอนิกส์ สำหรับความต้องการระยะเวลาที่จะเกิดเช่นสิทธิประโยชน์พลเมืองและค่ามักจะได้รับความสนใจน้อยกว่าในรัฐบาลอิเล็กทรอนิกส์ พัฒนากว่าผู้ให้บริการเหล่านั้นและต้องแยกบทบาทของพลเมืองและของลูกค้าให้ชัดเจน
ข้อกำหนดรายละเอียดการมีส่วนร่วมอิเล็กทรอนิกส์เพิ่มเติม เช่น "การใช้ข้อมูลและเทคโนโลยีการสื่อสารกว้างขึ้นและการมีส่วนร่วมทางการเมืองลึกขึ้นโดยประชาชนเปิดใช้งานเชื่อมต่อซึ่งกันและกันและกับผู้แทนเลือกตั้ง หมายรวมถึงผู้มีส่วนได้เสียในการตัดสินใจกระบวนการประชาธิปไตยและประชาชนไม่เกี่ยวข้องกับการริเริ่มรัฐบาล ดังนั้นการมีส่วนร่วมอิเล็กทรอนิกส์จะเปงส่วนหนึ่งของประชาธิปไตยด้านอิเล็กทรอนิกส์ ในขณะที่ประชาธิปไตยด้านอิเล็กทรอนิกส์ใช้วิธีของ ICT โดยรัฐบาลทั่วไปใช้เจ้าหน้าที่เลือกตั้ง, สื่อ, พรรคการเมืองและกลุ่มผลประโยชน์ องค์กรภาคประชาสังคมระหว่างประเทศขององค์กรรัฐบาลหรือประชาชน/ลงคะแนน ภายในของกระบวนการทางการเมืองของรัฐ /ภูมิภาค ประชาชาติและในประเทศ และชุมชนทั่วโลก
ความซับซ้อนของการมีส่วนร่วมทางอิเล็กทรอนิกส์ ผลจากกระบวนการจำนวนมากของพื้นที่การมีส่วนร่วมแตกต่างกัน เกี่ยวข้องกับผู้มีส่วนได้เสีย ระดับของข้อตกลงและขั้นตอนในการทำนโยบาย ซึ่งอธิบายลักษณะการวิจัยและการใช้งาน
นิยาม
ระยะเวลาการมีส่วนร่วมหมายถึงมีส่วนร่วมในกิจกรรมร่วมกันเพื่อวัตถุประสงค์ในการเข้าถึงเป้าหมายร่วมกัน นี้รวมถึงสถานการณ์เล็กน้อยทั้งที่มีส่วนร่วมส่วนใหญ่มีความหมายทางเทคนิค"ทำสิ่งที่ร่วมกัน" ตัวอย่างเช่นทีมฟุตบอลต้องการ 11 ผู้เล่นและการเต้นรำมักจะต้องสองคนขึ้นไปกระทำในลักษณะการประสานงานแต่การมีส่วนร่วมแม้ในสถานการณ์เล็กน้อยยังมีเป้าหมายที่มุ่งเน้นซึ่งหมายถึงการตัดสินใจและการมีส่วนร่วม การมีส่วนร่วมในรัฐศาสตร์และทฤษฎีของการจัดการหมายถึงส่วนร่วมของประชาชนในการตัดสินใจทางการเมืองเศรษฐกิจหรือการบริหารจัดการทั้งสองจะไม่แยกสมบูรณ์ แต่อยู่ในสเปกตรัมของความซับซ้อนและบริบท ดังนั้นการมีส่วนร่วมใด ๆ อาจเป็นสิ่งสำคัญสำหรับระบบกฎว่าด้วยกิจกรรมในแง่ของ 2 จุดและ 3 ข้างต้นนี้หมายความว่าเมื่อบริการเป็นกระบวนการที่ซับซ้อนการใช้งานของพวกเขาจะไม่อยู่ในรายละเอียดทั้งหมดขึ้นอยู่กับการตัดสินใจทางการเมือง แต่สิ่งที่พบว่าเป็นจริง การตัดสินใจดังกล่าวจะทำในหลายสถานที่ในลักษณะที่ตั้งเมื่อกระทำการปฏิบัติดังกล่าวเป็นดำเนินการในภาครัฐ ระบบบริการก็จะมีผลต่อการตัดสินใจการเปลี่ยนแปลงมากมายในภายหลังจะยากที่จะทำเพียงเพราะการ exising จะดำเนินการในระบบ ICT และวิธีการที่หน่วยงานรัฐบาลมีทฤษฎีมากมายเกี่ยวกับของสถาบันสำหรับ Structuration ทฤษฎีเช่นทฤษฎีสถาบันและนักแสดง - Network Theory ทฤษฎีเหล่านี้ทั้งหมดในรูปแบบต่าง ๆ, การจัดการกับวิธี"วิธีการทำสิ่ง"เป็นจัดตั้งหรือปฏิเสธและวิธีการที่จัดตั้งขึ้นที่เป็นผลกระทบต่อวิธีที่เรา"ทำสิ่งปกติ"
แบบจำลองและเครื่องมือสำหรับการมีส่วนร่วมทางอิเล็กทรอนิกส์
จำนวนเครื่องมือและรูปแบบได้กลายเป็นส่วนหนึ่งของ Web 2.0 ที่สามารถใช้หรือแรงบันดาลใจในการออกแบบสถาปัตยกรรมสำหรับการมีส่วนร่วมทางอิเล็กทรอนิกส์ โดยเฉพาะ"การเกิดของชุมชนออนไลน์ที่มุ่งเน้นต่อการสร้างผลิตภัณฑ์ที่มีประโยชน์ให้เห็นว่าอาจเป็นไปได้ที่จะออกแบบสังคม mediating เทคโนโลยีที่ร่วมมือประชาชนสนับสนุนรัฐบาล"
การเตรียมดำเนินการและการมีส่วนร่วมทางอิเล็กทรอนิกส์ของยุโรป
การมีส่วนร่วมทางอิเล็กทรอนิกส์ เตรียมมาสามปี (ค.ศ. 2006-2008) สหภาพยุโรปเป็นผู้นำในการใช้เครื่องมือออนไลน์เพื่อปรับปรุงกระบวนการกฎหมายสำหรับประชาชนในการมีส่วนร่วมทางอิเล็กทรอนิกส์ ที่เปิดตัววันที่ 1 มกราคม ค.ศ. 2007 จะใช้เป็นชุดซึ่งแต่ละโครงการเชื่อมโยงนำไปสู่ความตระหนักมากขึ้นและมีส่วนร่วมโดยประชาชนในการตรากฎหมายที่ถูกต้องจากการเริ่มต้นร่างผ่านการปฏิบัติในระดับภูมิภาคและท้องถิ่น แต่ละโครงการจะเน้นตรวจสอบว่าเป็นภาษากฎหมายและเข้าถึงประชาชน นอกจากนี้ยังเน้นโครงการในการสื่อสารของกฎหมายจะใช้เพื่อเพิ่มและขยายการมีส่วนร่วมของประชาชนและมีส่วนร่วมในกระบวนการสร้างและภายหลังการใช้กฎหมาย
จนถึงโครงการ 21 ได้รับเงินใน 6 ปี แรก โครงการทดลองได้รับเลือกในปีค.ศ. 2007 เจ็ดขึ้นรวมทั้งการสนับสนุนการโมเมนตัมในการประสานงานและสนับสนุนโครงการ การมีส่วนร่วมทางอิเล็กทรอนิกส์ และในปี 2008 โครงการทดลองใช้เจ็ดเพิ่มเติมได้เลือกรัฐสภายุโรป, รัฐสภาชาติและระดับท้องถิ่นและหน่วยงานภูมิภาคมีส่วนเกี่ยวข้อง State - of - the - art เครื่องมือ ICT กำลังมีการทดสอบเพื่อความสะดวกในการเขียนบทกฎหมายรวมทั้งการแปลเป็นภาษาต่าง ๆ และการร่างแก้ไขเป็นข้อความที่ทำให้ง่ายขึ้นสำหรับผู้เชี่ยวชาญด้านนอกเพื่อค้นหาและเข้าใจดิจิตอลเทคโนโลยีใหม่นี้ยังถูกใช้เพื่อให้ประชาชนเข้าถึงข้อมูลได้ง่ายขึ้นและมีโอกาสมากขึ้นเพื่อให้สามารถมีอิทธิพลต่อการตัดสินใจที่มีผลต่อชีวิตของพวกเขา รายงานซึ่งได้จัดพิมพ์เป็น whitepaper โมเมนตัมไฮไลท์สำคัญข้อเท็จจริงและตัวเลขของโครงการเหล่านั้นขณะที่ให้คำแนะนำนโยบายครั้งแรกสำหรับใช้ในอนาคต
การปฏิบัติและการมีส่วนร่วมทางอิเล็กทรอนิกส์ของยุโรป
คณะกรรมาธิการยุโรปได้เปิดตัวขณะนี้ตัวเลขของการกระทำที่มุ่งต่อการทำงานของการสนับสนุน การมีส่วนร่วมทางอิเล็กทรอนิกส์
ตัวอย่างเช่น
ฟรานเชสโคที่ 2 กอนซากา มาควิสแห่งมานตัว
ฟรานเชสโคที่ 2 กอนซากา มาควิสแห่งมานตัว หรือ ฟรานเชสโคที่ 2 กอนซากา หรือ 'ที่ 4' (Francesco II Gonzaga, Marquess of Mantua) (10 สิงหาคม ค.ศ. 1466 - 29 มีนาคม ค.ศ. 1519) ฟรานเชสโคที่ 2 กอนซากาเป็นประมุขผู้ปกครองมานตัว ตั้งแต่ปี ค.ศ. 1484 จนกระทั่งเสียชีวิตในปี ค.ศ. 1466
ประวัติ
ฟรานเชสโคเป็นบุตรของเฟเดริโคที่ 1 กอนซากา มีอาชีพเป็นทหารรับจ้างที่ทำงานเป็นแม่ทัพของเวนิส ระหว่าง ค.ศ. 1489 จนถึง ค.ศ. 1498 และเป็นผู้นำกองทัพของสหพันธ์เวนิสในยุทธการฟอร์โนโว ซึ่งเป็นยุทธการที่นำชัยชนะมาสู่สหพันธ์เวนิสและทำให้พระเจ้าชาร์ลส์ที่ 8 แห่งฝรั่งเศสต้องยุติการรุกรานอิตาลี และถอยทัพกลับไปฝรั่งเศสในปี ค.ศ. 1498
ดูเพิ่ม
1466 1519
กีฬาเปโลตาบาสก์ในโอลิมปิกฤดูร้อน 1992
การแข่งขันเปโลตาบาสก์ในโอลิมปิกฤดูร้อน 1992 เป็นการแข่งขันกีฬาสาธิตในกีฬาโอลิมปิกฤดูร้อนครั้งที่ 25 ที่เมืองบาร์เซโลนา ประเทศสเปน ระหว่างวันที่ 25 กรกฎาคม - 5 สิงหาคม พ.ศ. 2539 จัดขึ้นที่สนาม Vall d'Hebron ซึ่งการแข่งขันกีฬาเปโลตาบาสก์ครั้งนี้มีการแข่งขันทั้งหมด 10 รายการ คือ ประเภททีมชาย รายการ และประเภททีมหญิง  รายการ โดยมีนักกีฬาเข้าร่วมแข่งขัน  คน จาก  ประเทศ
ตารางสรุปเหรียญ
Note: Since Basque Pelota was a demonstration sport, medals were awarded, but the medals were not "official" (and did not count in the respective nations' medal totals).
ฮาโลวีน ฮาวอค
ฮาโลวีน ฮาวอค (1989)  (Halloween Havoc (1989)) เป็นรายการเพย์-เพอร์-วิวมวยปล้ำอาชีพของเวิลด์แชมเปี้ยนชิพเรสต์ลิง (์NWA) จัดเมื่อวันที่ 29 ตุลาคม ค.ศ. 1989 ณ Philadelphia Civic Center ในเมืองPhiladelphia, Pennsylvania ซึ่งเป็นรายการในลำดับรายการฮาโลวีน ฮาวอคครั้งแรก ในรายการนี้มีการแข่งขันปล้ำกัน 8 รายการด้วยกัน
แหล่งข้อมูลอื่น
Halloween Havoc Halloween Havoc
พระพิรุณ
ตามคติของศาสนาฮินดู พระพิรุณ หรือ พระวิรุณ หรือ พระวรุณ (वरुण) เป็นเทพแห่งน้ำและฝน เป็นโลกบาลประจำทิศประจิม (ทิศตะวันตก) มีพระวรกายสีน้ำเงิน บ้างก็ว่าสีขาวผ่อง ถือบ่วงวรุณบาศและร่มอาโภค ทรงจระเข้เป็นพาหนะ (หรือนาค หรือมกร)
ตำนาน
สมัยฤคเวท พระวรุณเป็นเทพผู้เป็นใหญ่คู่กับพระอาทิตย์ หรือ พระมิตระ พระอาทิตย์มีหน้าที่ปกครองกลางวัน พระวรุณมีหน้าที่ปกครองกลางคืน เรียกว่า "เจ้าฟ้าอันอยู่ทั่วไป" มีความศักดิ์สิทธิ์และเป็นที่เคารพยำเกรง เป็นผู้บำรุงเทวโลกและมนุษยโลกด้วยน้ำ พระวรุณมีเทวทูตที่คอยจดบัญชีกรรมส่งให้พระยม พระองค์ทรงเป็นผู้รักความสัตย์และเกลียดความเท็จ มีตำนานเล่าว่า ครั้งหนึ่ง พระเจ้าหริศจันทร์ทำพิธีขอบุตรจากพระวรุณ และสัญญาว่าเมื่อบุตรโตขึ้น จะนำมาบูชายัญแด่พระวรุณ พระเจ้าหริศจันทร์ก็ทรงมีบุตรนามว่า พระโรหิตกุมาร กาลเวลาล่วงเลยไป พระเจ้าหริศจันทร์ก็มิได้ทำการบูชายัญแด่พระวรุณด้วยบุตร พระวรุณจึงบันดาลให้พระเจ้าหริศจันทร์ ประชวรเป็นโรคท้องมาน เป็นโรคที่มีน้ำในท้องมากเกินไป จึงเป็นต้นแบบประเพณีการถือน้ำพระพิพัฒน์สัตยาของไทย พระวรุณทรงเป็นเจ้าแห่งน้ำ ภายหลังได้ฉายาว่า "สินธุปติ" แปลว่า "เจ้าน้ำทั่วไป" ในรามเกียรติ์ พระวรุณ ทำหน้าที่เป็นกองเกียกกายในสงครามรบกับอินทรชิต ในรามายณะ พระวรุณทรงบอกวิธีข้ามไปกรุงลงกาแก่พระราม
ในพระไตรปิฎกภาษาบาลี ธชัคคสูตรระบุว่า พระวรุณเป็นเทวราชองค์หนึ่ง มีศักดิ์รองจากพระประชาบดี
ลักษณะของพระวรุณ ในคติไทย เป็นเทพบุรุษมีกายสีน้ำเงิน มี ๒ กร ทรงพระขรรค์เป็นอาวุธ สวมมงกุฎยอดเดินหน สวมอาภรณ์สีทอง ทรงเครื่องประดับด้วยทองคำ ไข่มุกและแก้วเพทาย ทรงพญานาคเป็นพาหนะ ในคติฮินดู เป็นเทพบุรุษมีกายสีน้ำเงิน บ้างก็ว่าสีขาว รูปร่างเล็ก แต่กำยำล่ำสัน มี ๔ กร ทรงบ่วงวรุณบาศ ร่มอาโภค หม้อน้ำ ดอกบัว สังข์ ฯลฯ สวมมงกุฎทองคำ มีรัศมีทอง สวมอาภรณ์สีทอง ทรงเครื่องประดับด้วยทองคำ ไข่มุกและแก้วเพทาย ทรงจระเข้ หรือ มกร เป็นพาหนะ พระวรุณ ยังมีนามอื่นๆอีก อาทิ เช่น พระสินธุปติ,พระชลปติ,พระชลพิมพา,พระนีลปุรุษ,พระปาศปาณี,พระอัมพุราช,พระยาทปติ ฯลฯ
พระวรุณเมื่อเทียบกับความเชื่อทางตะวันตกแล้ว เทียบได้กับโพไซดอนตามเทพปกรณัมกรีก และเนปจูนตามเทพปกรณัมโรมัน
ในหนังสือพระนลคำหลวง พระราชนิพนธ์ในพระบาทสมเด็จพระมงกุฏเกล้าเจ้าอยู่หัวระบุว่า พิรุณเป็นนามของเทพคณะอาทิตย์ เป็นบุตรองค์โตของพระแม่อทิติ เป็นเทพแห่งความเป็นธรรม พระพิรุณย่อมรู้ว่าผู้ใดทำอะไร ย่อมรู้ว่าผู้ใดกะพริบตากี่ครั้ง ใครทำบาป เมื่อมีผู้ทำบาปพระพิรุณจักใช้บ่วงคล้องผู้นั้นไปหาพญายมราชเพื่อนำไปลงทัณฑ์ ในมหาภารตะ พระพิรุณเป็นบุตรพระฤๅษีกรรทมพรหมบุตร พระพิรุณในความเชื่อของคนไทยว่าเป็นผู้ให้ฝน ให้น้ำ ถือพระขรรค์ ทรงพญานาค หรือมกร เป็นพาหนะ จึงเป็นสัญลักษณ์ของหน่วยงานราชการที่เกี่ยวกับการเกษตร อาทิ กระทรวงเกษตรและสหกรณ์ และมหาวิทยาลัยเกษตรศาสตร์
อาสนวิหารแปร์ปีญ็อง
อาสนวิหารแปร์ปีญ็อง (Cathédrale de Perpignan) หรือมีชื่อเต็มว่า อาสนวิหารนักบุญยอห์นผู้ให้บัพติศมาแห่งแปร์ปีญ็อง (Cathédrale Saint-Jean-Baptiste de Perpignan; Catedral de Sant Joan Baptista de Perpinyà) เป็นอาสนวิหารโรมันคาทอลิก เป็นที่ตั้งอาสนะของมุขนายกประจำมุขมณฑลแปร์ปีญ็อง-แอลน์ ตั้งอยู่ในเขตเมืองแปร์ปีญ็อง จังหวัดปีเรเน-ออรีย็องตาล แคว้นอ็อกซีตานี ประเทศฝรั่งเศส สร้างขึ้นเพื่ออุทิศให้นักบุญยอห์นผู้ให้บัพติศมา ได้รับการยกฐานะขึ้นเป็นอาสนวิหารจากการย้ายอาสนะของมุขนายกจากมุขมณฑลแอลน์ (เดิมอาสนะตั้งอยู่ที่อาสนวิหารแอลน์) มารวมอยู่ที่มุขมณฑลแปร์ปีญ็องเมื่อปี ค.ศ. 1602 ตามพระบัญชาของสมเด็จพระสันตะปาปาเคลเมนต์ที่ 8
สถาปัตยกรรม
ลักษณะสถาปัตยกรรมของอาสนวิหารในปัจจุบันเป็นแบบสถาปัตยกรรมกอทิกแบบเมรีดียอนาล (gothique méridional) โดยมีบริเวณกลางโบสถ์ยาว 80 m กว้าง 18 m และสูงถึง 26 m โดยประกอบด้วยจุดตัดทั้งสิ้น 7 ช่วง นำสายตาไปสู่แขนกางเขนและมุขโค้งที่มีขนาดกว้าง
เครื่องเรือนและเครื่องตกแต่งภายในอาสนวิหารมีความวิจิตรอยู่มาก โดยเฉพาะอย่างยิ่งพระแท่นบูชาเอก (เป็นงานสมัยคริสต์ศตวรรษที่ 16–19 พร้อมประวัติศาสตร์อันยาวนาน) ออแกน (สร้างราวปี ค.ศ. 1504 พร้อมงานลงสีและตกแต่งด้วย) งานกระจกสีแบบกอทิกฟื้นฟู (งานสมัยกลางคริสต์ศตวรรษที่ 19) และที่สำคัญคือ พระเยซูตรึงไม้กางเขน (งานไม้แกะสลักสมัยคริสต์ศตวรรษที่ 14) ซึ่งตั้งอยู่ในชาเปลที่ใช้ชื่อเดียวกัน
กัมโป ซานโต
บริเวณทิศใต้ของอาสนวิหารเป็นที่ตั้งของ "กัมโปซานโต" (Le Campo Santo) หรืออีกชื่อหนึ่งว่า "วิหารคดนักบุญยอห์น" เป็นบริเวณวิหารคดสำหรับใช้ในงานศพ ซึ่งจัดเป็นเพียงสถานที่แห่งเดียวที่ยังคงสภาพอยู่ในประเทศฝรั่งเศส ณ ปัจจุบัน ประวัติการก่อสร้างสามารถนับย้อนได้ถึงต้นคริสต์ศตวรรษที่ 14
หลังจากการปฏิวัติฝรั่งเศส มีการก่อสร้างต่อเติมบริเวณวิหารคดแห่งนี้จนกระทั่งเสียหาย จนกระทั่งปี ค.ศ. 1984 คณะกรรมการบริหารจังหวัดปีเรเน-ออรีย็องตาล ได้มีมติให้ทำลายสิ่งก่อสร้างเพิ่มเติมที่ไม่ใช้ของเดิมออกไป การบูรณะได้เสร็จสิ้นเมื่อปี ค.ศ. 1991
ในปัจจุบัน ยังสามารถพบช่องฝังศพบริเวณกำแพงของวิหารคดฝั่งทิศเหนือ และทิศใต้ นอกจากนั้น ยังพบอีก 5 ช่องบริเวณทิศตะวันตกซึ่งสามารถซ่อมแซมกลับขึ้นมาได้ภายหลังการบูรณะ นอกจากนี้ยังพบงานประติมากรรมปูนปั้นนูนต่ำเพื่อประดับช่องฝังศพด้วย
หอสวดศพตั้งอยู่บริเวณทิศใต้ บริเวณระเบียงทางเดิน และส่วนประกอบต่าง ๆ (เสาและหัวเสา) ที่ล้อมรอบวิหารคดได้หายไปราวคริสต์ศตวรรษที่ 19 ซึ่งไปพบในภายหลังอยู่ที่คอนแวนต์ Couvent des Minimes ในแปร์ปีญ็องเพื่อใช้เป็นที่พักของชั่วคราวในระหว่างการซ่อมแซมครั้งใหญ่
ลิงคินพาร์กอันเดอร์กราวด์ 2.0
ลิงคินพาร์กอันเดอร์กราวด์ 2.0 เป็นชุดแผ่นซีดี และดิจิตอลดาวน์โหลด ออกจำหน่ายในเดือนพฤศจิกายน พ.ศ. 2545 โดยลิงคินพาร์กอันเดอร์กราวด์ และเป็นอีพีลำดับที่ 2 โดยลิงคินพาร์กอันเดอร์กราวด์ อีพีนี้เป็นหนึ่งในอีพีที่ออกจำหน่ายปีและครั้งโดยแฟนคลับของลิงคินพาร์ก และเป็นอีพีแรกที่ออกจำหน่ายผ่านค่ายเพลงแมชชีนชอปเรเคิดดิงส์
รีตา เลวี-มอนตัลชีนี
รีตา เลวี-มอนตัลชีนี (Rita Levi-Montalcini; 22 เมษายน ค.ศ. 1909 – 30 ธันวาคม ค.ศ. 2012) เป็นนักประสาทชีววิทยาชาวอิตาลี เธอได้รับรางวัลโนเบลสาขาสรีรวิทยาหรือการแพทย์ ร่วมกับสแตนลีย์ โคเฮน ในปี ค.ศ. 1986 สำหรับการค้นพบโกรทแฟคเตอร์ นอกจากนี้ เลวี-มอนตัลชีนี ยังเป็นบุคคลที่ได้รับรางวัลโนเบลคนแรกที่มีอายุยืนกว่าหนึ่งร้อยปี
ประวัติ
รีตา เลวี-มอนตัลชีนี เกิดเมื่อปี ค.ศ. 1909 ที่เมืองตูริน เป็นบุตรคนสุดท้องจากจำนวนพี่น้องทั้งหมดสี่คนของครอบครัวชาวยิวเซฟาร์ดีที่มีฐานะ บิดาเป็นวิศวกรไฟฟ้าและนักคณิตศาสตร์ ส่วนมารดาเป็นจิตรกร เธอมีพี่น้องฝาแฝดชื่อเปาลา เมื่อเป็นวัยรุ่น เลวี-มอนตัลชีนีอยากเป็นนักเขียน เพราะชื่นชอบผลงานของเซลมา ลอเกร์เลิฟ แต่ต่อมาเปลี่ยนใจไปเรียนแพทย์ที่มหาวิทยาลัยตูริน เมื่อเรียนจบ เธอทำงานเป็นผู้ช่วยอาจารย์ แต่ถูกบีบให้ออกจากงานเมื่อมุสโสลินีขึ้นปกครองประเทศ และมีนโยบายกีดกันชาวยิว
ช่วงสงครามโลกครั้งที่สอง เลวี-มอนตัลชีนีทำการทดลองที่บ้าน และศึกษาการเจริญของเส้นใยประสาทจากเอ็มบริโอของไก่ ต่อมาเมื่อนาซีเยอรมนียึดครองอิตาลี ครอบครัวของเธอก็ย้ายไปอยู่ที่ฟลอเรนซ์ และย้ายกลับไปตูรินเมื่อสงครามสิ้นสุด ในปี ค.ศ. 1946 เลวี-มอนตัลชีนีตอบรับคำเชิญจากมหาวิทยาลัยวอชิงตัน เซนต์หลุยส์ และทำงานเป็นรองศาสตราจารย์ที่นั่น ในปี ค.ศ. 1952 เธอค้นพบโกรทแฟคเตอร์ ซึ่งเป็นโปรตีนที่มีส่วนสำคัญต่อการเจริญของเซลล์ประสาท เธอได้รับตำแหน่งศาสตราจารย์ในเวลาต่อมา และได้เป็นผู้อำนวยการศูนย์วิจัยด้านประสาทชีววิทยาที่กรุงโรม ในปี ค.ศ. 1986 เลวี-มอนตัลชีนีและสแตนลีย์ โคเฮน ได้รับรางวัลโนเบลสาขาสรีรวิทยาหรือการแพทย์ จากการค้นพบดังกล่าว
ในปี ค.ศ. 2001 เลวี-มอนตัลชีนีได้รับแต่งตั้งให้เป็นวุฒิสมาชิกตลอดชีพ (Senator for Life) จากประธานาธิบดี คาร์โล อะเซกลิโอ เคียมปี เธอเสียชีวิตที่กรุงโรม ในปี ค.ศ. 2012 ขณะมีอายุได้ 103 ปี
เจ้าหญิงเฟือง มาย
เจ้าหญิงเฟือง มาย ดัชเชสม่ายแห่งแอดดิสอาบาบา (Princess Phương Mai, Dowager Duchess of Addis Abeba) ประสูติเมื่อวันที่ 1 สิงหาคม ค.ศ. 1937 ที่เมืองด่าหลัต ประเทศเวียดนาม เป็นพระราชธิดาในสมเด็จพระจักรพรรดิบ๋าว ดั่ย แห่งเวียดนาม กับสมเด็จพระจักรพรรดินีนาม เฟือง แห่งเวียดนาม พระมเหสีองค์แรก
ในวันที่ 5 สิงหาคม ค.ศ. 1971 เจ้าหญิงเฟือง มาย ได้อภิเษกสมรสกับปีเอโตร บาโดลโย ดยุกที่ 2 แห่งแอดดิสอาบาบา และมาร์ควิสแห่งซาโบตีโน (Pietro Badoglio, 2nd Duke of Addis Abeba and Marquess of Sabotino) มีบุตร-ธิดาด้วยกัน 2 คนคือ
เจ้าหญิงเฟือง มาย สิ้นพระชนม์เมื่อวันที่ 16 มกราคม พ.ศ. 2564 ที่เมืองลูเวอเซียนส์ (Louveciennes) ประเทศฝรั่งเศส สิริพระชนมายุ 83 ปี
วัดต้นโพธิ์ศรีมหาโพธิ์
วัดต้นโพธิ์ศรีมหาโพธิ ตั้งอยู่ที่ ตำบลโคกปีบ จังหวัดปราจีนบุรี ภายในวัดต้นศรีมหาโพธิ์ มีต้นโพธิ์ที่เก่าแก่ที่สุดในประเทศไทย ที่เชื่อว่าเป็นต้นโพธิ์ที่เป็นหน่อจากต้นพระศรีมหาโพธิ์ สถานที่ตรัสรู้จากพุทธคยา ประเทศอินเดีย มีอายุกว่า 2,000 ปี ซึ่งนำเข้ามาปลูกเป็นต้นแรก ต้นโพธิ์ต้นนี้มีขนาดเส้นรอบวงของลำต้น 20 เมตร สูง 30 เมตร มีเส้นผ่านศูนย์กลาง 25 เมตร นอกจากนี้ยังมีพระเจดีย์ประธานของวัดที่จำลองแบบจาก เจดีย์พทธคยา มีลายปูนปั้นรูปเทวดาซึ่งงดงามมากที่ผนังด้านนอกของห้องคูหาส่วนฐานพระเจดีย์ด้วย
ตำนาน
กล่าวว่า พระเจ้าทวานัมปะยะดิษฐ์ เจ้าครองเมืองศรีมโหสถในสมัยขอมเรืองอำนาจทรงเลื่อมใสในพุทธศาสนา จึงได้ส่งคณะทูตเดินทางไปขอกิ่งต้นโพธิ์ที่พระพุทธเจ้าประทับเมื่อคราวตรัสรู้ จากเจ้าผู้ครองนครปาตุลีบุตร ประเทศอินเดีย แล้วนำกิ่งโพธิ์นั้นมาปลูกที่วัดต้นโพธิ์ศรีมหาโพธิ ถือว่าเป็นสัญลักษณ์ของจังหวัดปราจีนบุรี ในวันวิสาขบูชาจะมีงานนมัสการต้นพระศรีมหาโพธิ์
โปรตอน เพรเว่
โปรตอน เพรเว่ (Proton Prevé: Pro-ton Pray-vay) เป็นรถยนต์ พัฒนาขึ้นโดยโปรตอน ผู้ผลิตรถยนต์จากมาเลเซีย โดยแทนที่โปรตอนรุ่นGen-2 เป็นรถโปรตอนรุ่นแรกที่มีการติดตั้งเครื่องยนต์เทอร์โบชาร์จ เริ่มผลิตในปี พ.ศ. 2554 และเริ่มจำหน่ายในปี พ.ศ. 2555
ภาพรวม
โปรตอน เพรเว่ เปิดตัวในประเทศไทยเมื่อวันที่ 30 พฤศจิกายน พ.ศ. 2555 โดยไทยเป็นประเทศที่ 3 ต่อจากมาเลเซียและออสเตรเลียที่รถรุ่นนี้เปิดตัว โปรตอน เพรเว่ มีจำหน่าย 3 รุ่นคือ Standard, Executive และ Premium
โปรตอน เพรเว่ ได้รับรางวัลด้านความปลอดภัยเต็มรูปแบบคะแนน 5 ดาวในเซียนโครงการประเมินรถใหม่ (ANCAP) ของออสเตรเลียและนิวซีแลนด์ โปรตอน เพรเว่ เป็นอุปกรณ์ที่มีสูงสุดไม่เกิน 6 ถุงลมนิรภัย, ระบบเบรก ABS และ EBD, ระบบเสริมแรงเบรก BA และ ระบบป้องกันการลื่นไถล TCL, และการควบคุมเสถียรภาพแบบอิเล็กทรอนิกส์ (ESC)
แหล่งข้อมูลอื่น
ประเทศไทยโปรตอน
บิชช็อฟส์โฮเฟิน
บิชช็อฟส์โฮเฟิน (Bischofshofen) เป็นเมืองในรัฐซัลทซ์บวร์ค ประเทศออสเตรีย ตั้งอยู่ทางใต้ของนครซัลทซ์บวร์คไปราว 60 กิโลเมตร บนริมฝั่งของแม่น้ำซัลซัค เมืองแห่งนี้เป็นชุมทางการคมนาคมที่สำคัญ เนื่องจากตั้งอยู่บนทางหลวงเอาโทบานซึ่งเป็นทางผ่านไปยังประเทศเยอรมนีและข้ามเทือกเขาแอลป์ไปยังประเทศอิตาลีในแนวเหนือ–ใต้ และยังตั้งอยู่บนทางหลวงสายหลักที่เชื่อมภาคตะวันตกและตกวันออกของประเทศออสเตรีย ชาวเคลต์คือชนกลุ่มแรกที่มาตั้งรกรากบริเวณที่แห่งนี้เนื่องจากใกล้แหล่งเหมืองเกลือและทองแดง ต่อมาบริเวณแถบนี้ก็ถูกพิชิตโดยพวกโรมัน และกลายเป็นเส้นทางสัญจรที่สำคัญมาตั้งแต่คริสต์ศตวรรษที่ 3
แยกบางกระบือ
แยกบางกระบือ ทางแยกหนึ่งในพื้นที่แขวงถนนนครไชยศรี เขตดุสิต กรุงเทพมหานคร เป็นสี่แยกที่ตัดกันระหว่างถนนสามเสน, ถนนอำนวยสงคราม และถนนเขียวไข่กา
ชื่อ "บางกระบือ" มาจากในอดีต พื้นที่นี้เป็นบริเวณที่ติดริมแม่น้ำเจ้าพระยา เป็นสถานที่ ๆ พักขบวนวัวควายที่ต้อนมาจากภาคอีสาน โดยผ่านมาจากสะพานควายในพื้นที่อำเภอพญาไท และยังใช้เป็นที่ตกลงซื้อขายกันอีกด้วย โดยพื้นที่บางกระบือนี้ในรัชสมัยรัชกาลที่ 5 มีฐานะเป็นตำบลมี 13 หมู่บ้าน ขึ้นกับอำเภอบางซื่อ จังหวัดพระนคร และมีเส้นทางคมนาคมหลัก คือ ทางน้ำโดยคลองบางกระบือ ซึ่งเชื่อมต่อจากแม่น้ำเจ้าพระยา มาบรรจบกับคลองเปรมประชากร บริเวณสะพานวัดบางกระบือ (วัดประชาระบือธรรม) และบริเวณถนนสามเสนริมฝั่งแม่น้ำเจ้าพระยาไปจนถึงแยกเกียกกาย ยังเป็นที่ตั้งของโรงสีจำนวนมากถึง 84 แห่ง มีท่าเรือและอู่เรือ รวมถึงเป็นต้นสายของรถราง และยังเป็นแหล่งชุมนุมของนกนางนวลอพยพที่หนีหนาวมาจากต่างประเทศอีกด้วย
สันนิบาตฮันเซอ
สันนิบาตฮันเซอ (Hanseatic League) และรู้จักในชื่อ ฮันเซอ (Hanse) หรือ ฮันซา (Hansa) เป็นการรวมกลุ่มเพื่อผลประโยชน์ด้านการค้าและเศรษฐกิจของแว่นแคว้นเยอรมันทางตอนเหนือ และได้ขยายอิทธิพลตามชายฝั่งทะเลของยุโรปเหนือตั้งแต่ทะเลบอลติกไปจนถึงทะเลเหนือ ตลอดจนบนภาคพื้นทวีป นครสันนิบาตฮันเซอมีระบบกฎหมายและการป้องกันภัยเป็นของตน ตลอดจนมีระบบความช่วยเหลือระหว่างกันและกัน
สันนิบาตฮันซาเริ่มก่อตัวขึ้นราวคริสต์ศตวรรษที่ 12 เมื่อแรกก่อตั้งใช้ชื่อว่า "สมาพันธ์พ่อค้าฮันเซอ" เป็นความร่วมมือระหว่างเมืองลือเบ็คและฮัมบวร์คเพื่อค้าขายปลาเฮร์ริงกับเกลือ ต่อมาในปีค.ศ. 1241 สมาพันธ์พ่อค้าเข้าผูกขาดเส้นทางค้าเกลือที่เมืองลือเนอบวร์ค สมาพันธ์พ่อค้าระหว่างสองเมืองนี้สร้างประโยชน์และอิทธิพลมหาศาล จนพ่อค้าจากเมืองโคโลญและดันท์ซิชขอเข้าร่วมด้วย และมีอีกหลายเมืองตามมา
เมื่อสันนิบาตมีสมาชิกเพิ่มมากขึ้นทั้งที่เป็นเมืองเยอรมันและเมืองฝั่งยุโรปเหนือ จึงมีการจัดระเบียบการปกครองเพื่อความเป็นเอกภาพ นโยบายของสันนิบาตถูกกำหนดจากเสียงส่วนใหญ่ในที่ประชุมซึ่งประกอบด้วยตัวแทนพ่อค้าจากเมืองต่างๆ เมืองที่เข้าร่วมสันนิบาตต้องใช้กฎหมายแพ่งและพาณิชย์ของลือเบ็คและใช้ภาษาเยอรมันเป็นภาษากลางในการติดต่อสื่อสาร
กีฬาโรลเลอร์ฮอกกี้ในโอลิมปิกฤดูร้อน 1992
การแข่งขันโรลเลอร์ฮอกกี้ในโอลิมปิกฤดูร้อน 1992 เป็นการแข่งขันกีฬาสาธิตในกีฬาโอลิมปิกฤดูร้อนครั้งที่ 25 ที่เมืองบาร์เซโลนา ประเทศสเปน ระหว่างวันที่ 26 กรกฎาคม - 7 สิงหาคม พ.ศ. 2539 จัดขึ้นที่สนาม Vic, Sant Sadurní d'Anoia, Reus ซึ่งการแข่งขันกีฬาโรลเลอร์ฮอกกี้ครั้งนี้มีการแข่งขันทั้งหมด 1 รายการ คือ ประเภททีมชาย 1 รายการ และประเภททีมหญิง 0 รายการ โดยมีนักกีฬาเข้าร่วมแข่งขัน 120 คน จาก 12 ประเทศ
กีฬากอล์ฟในโอลิมปิกฤดูร้อน 2024 – รอบคัดเลือก
การคัดเลือกสำหรับ กีฬากอล์ฟในโอลิมปิกฤดูร้อน 2024 เป็นการแข่งขันรอบคัดเลือกเพื่อคัดผู้เล่น 60 คนสำหรับการแข่งขันแต่ละรายการชายและหญิงที่จะผ่านเข้ารอบในปารีส 2024 โดยอ้างอิงจากรายการจัดอันดับโลกอย่างเป็นทางการของสหพันธ์กอล์ฟนานาชาติ ในวันที่ 17 มิถุนายน ค.ศ. 2024 (สำหรับผู้ชาย) และ 24 มิถุนายน ค.ศ. 2024 (สำหรับผู้หญิง) นักกอล์ฟมือวางอันดับโลก 15 อันดับแรกจะถูกเลือกตามรายชื่อและได้รับโควต้าในโอลิมปิกของพวกเขา โดยคำนึงถึงขีดจำกัดผู้เล่น 4 คนต่อคณะกรรมการโอลิมปิกแห่งชาติ โควต้าที่เหลือจะมอบให้กับผู้เล่นที่อยู่เกิน 15 อันดับแรกในรายการ โดยสูงสุด 2 ตำแหน่งต่อคณะกรรมการโอลิมปิกแห่งชาติ โซนทวีปทั้งห้าแต่ละโซนต้องมีผู้เล่นอย่างน้อยหนึ่งคนเข้าร่วมการแข่งขันกอล์ฟทั้งหมดภายใต้หลักการของขบวนการโอลิมปิกและกฎที่ควบคุมโดยสหพันธ์กอล์ฟนานาชาติ หากผ่านวิธีการคัดเลือกที่อธิบายไว้ข้างต้น ผู้เล่นที่มีอันดับสูงสุดที่มีสิทธิ์จากโซนทวีปที่เกี่ยวข้องจะถูกจัดสรรโควต้าแทนตำแหน่งที่ว่าง ในฐานะชาติเจ้าภาพ ฝรั่งเศสได้รับโควต้าโดยตรงในแต่ละรายการในการแข่งขันชายและหญิง หากนักกอล์ฟชาวฝรั่งเศสหนึ่งคนขึ้นไปผ่านการคัดเลือกโดยตรงและวิธีการปกติสำหรับการแข่งขัน โควต้าที่ไม่ได้ใช้ของพวกเขาจะถูกจัดสรรใหม่ให้กับนักกอล์ฟที่มีอันดับสูงสุดคนถัดไปในรายชื่อ สหพันธ์กอล์ฟนานาชาติจะประกาศรายชื่อนักกอล์ฟชายและหญิงที่ผ่านการคัดเลือกทุกสัปดาห์โดยพิจารณาจากสถานะปัจจุบันของพวกเขา
สรุปการคัดเลือก
ตารางต่อไปนี้สรุปคณะกรรมการโอลิมปิกแห่งชาติที่ผ่านการคัดเลือกสำหรับการแข่งขันกอล์ฟโอลิมปิกด้วยจำนวนนักกอล์ฟที่เข้าร่วมต่อแห่ง
หนึ่งนัดดา วรรณสุข
หนึ่งนัดดา วรรณสุข ชื่อเล่น จิ๊บ นักเทนนิสหญิงของไทย มีอันดับโลกสูงสุด ประเภทเดี่ยว อันดับ 528 เมื่อปี 2549
ประวัติ
หนึ่งนัดดาเป็นบุตรของไทยทนุ - ภคนาภรณ์ วรรณสุข เริ่มเล่นเทนนิสเมื่ออายุ 5 ปี ปัจจุบัน อยู่ในการฝึกสอนของศุภกิจ ศิริบุตรวงษ์ โดยมีวิสุทธิ์ วัฒนสิน และเรวดี ศรีท้าว (วัฒนสิน) อดีตนักวิ่งทีมชาติไทย เป็นเทรนเนอร์ร่างกาย
หนึ่งนัดดาเพิ่งจะชนะเลิศไอทีเอฟรายการที่ 2 ที่เมืองพูน (Pune) อินเดีย เมื่อวันที่ 11 พฤศจิกายน 2549 ซึ่งเป็นวันเกิดครบรอบ 17 ปี ของเธอ
รายชื่อผู้เข้าแข่งขันรายการ บอยส์แพลนเน็ต
บอยส์แพลนเน็ต เป็นรายการเรียลลิตีโชว์ทางโทรทัศน์ของประเทศเกาหลีใต้ เป็นภาคต่อจากความประสบความสำเร็จจากรายการเกิลส์แพลนเน็ต 999 และในซีซันนี้ผู้เข้าแข่งขันจะเป็นผู้ชายโดยมีจำนวนผู้เข้าแข่งขันทั้งหมด 98 คน แบ่งผู้เข้าแข่งขันออกเป็น 2 กลุ่ม ได้แก่ กลุ่ม K (ผู้เข้าแข่งขันจากเกาหลีใต้) และ กลุ่ม G (ผู้เข้าแข่งขันจากนานาชาติ) โดยผู้ชนะ 9 อันดับแรกในตอนสุดท้ายจะได้เดบิวต์เป็นบอยกรุ๊ปวงใหม่โดยไม่คำนึงถึงสัญชาติ
ผู้เข้าแข่งขัน
ชื่อภาษาอังกฤษของผู้เข้าแข่งขันจะแสดงโดยเรียงตามลำดับอักษรของตะวันออกตามเว็บไซต์อย่างเป็นทางการ
อายุของผู้เข้าแข่งขันทั้งหมดแสดงตามระบบอายุสากล ณ ตอนที่ 1 (2 กุมภาพันธ์ ค.ศ. 2023)
{{legend|#CC99FF|border=solid 1px #AAAAAA|สมาชิกวง ZEROBASEONE (ZB1)}} {{legend|#90C0FF|border=solid 1px #AAAAAA|ผู้เข้าแข่งขันถูกคัดออกในตอนสุดท้าย}} {{legend|#90EE90|border=solid 1px #AAAAAA|ผู้เข้าแข่งขันถูกคัดออกในรอบที่สาม}} {{legend|#FFC06F|border=solid 1px #AAAAAA|ผู้เข้าแข่งขันถูกคัดออกในรอบที่สอง}} {{legend|salmon|border=solid 1px #AAAAAA|ผู้เข้าแข่งขันถูกคัดออกในรอบแรก}} {{legend|#CCCCCC|border=solid 1px #AAAAAA|ผู้เข้าแข่งขันออกจากรายการ}} {{legend|#CCAADD|border=solid 1px #AAAAAA|9 อันดับแรกของตอน}}
Star Level Test
เป็นการทดสอบความสามารถของผู้เข้าแข่งขันโดยทีมที่จัดขึ้นมานั้นจะเป็นทีมที่มาจากบริษัทเดียวกันหรือแหล่งบ้านเกิดเดียวกัน โดยเริ่มแรกจะให้ผู้เข้าแข่งขันได้ทำการประเมินตนเองว่าอยู่ในระดับใดในระดับ 1-4 ดาว จากนั้นเมื่อทำการแสดงเสร็จสิ้นกรรมการจะเป็นผู้ประเมินระดับความสามารถอีกครั้ง และผู้ที่ได้รับ 4 ดาวจากกรรมการจะเรียกว่า  'ออลสตาร์'
Signal Song Test
แถวด้านบนระบุระดับการประเมินจาก Star Level Test ในขณะที่คอลัมม์แรกเป็นระดับใหม่ที้ได้จากการประเมินในรอบ Signal Song Test
K Vs G Battle (ตอนที่ 3-4)
ทีมต่างๆ จะถูกจัดตั้งขึ้นในตอนที่ 3 และทำการแข่งขันกันในตอนที่ 3 และ 4 โดยในแต่ละเพลงจะถูกแบ่งออกเป็น 2 กลุ่ม คือ กลุ่ม เค และ กลุ่ม จี โดยทีมที่ชนะจะได้รับคะแนนเพิ่ม 100,000 คะแนน และเมื่อการแข่งขันเสร็จสิ้นกลุ่มใดมีคะแนนมากกว่าจะได้รับคะแนนเพิ่มอีก 10,000 คะแนน อีกทั้งยังมีการโหวตอีกรอบจากผู้สร้างดวงดาวในห้องส่งให้กับทีมที่ทำได้ดีที่สุด ซึ่งจะได้ขึ้นแสดงในรายการเอ็มเคานต์ดาวน์ และทีมที่ได้ถูกเลือกให้เป็นทีมที่ได้ขึ้นแสดงคือ Back Door ทีม K จากคะแนนโหวต 222 คะแนน